மாதுரிமா துலி

மாதுரிமா துலி (Madhurima Tuli) என்பவர் ஒரு இந்திய நடிகை, வடிவழகி ஆவார், இவர் முதன்மையாக இந்தி மொழி திரைப்படங்கள், தொலைக்காட்சிகளில் பணியாற்றுகிறார்.   2007 இல் கஸ்தூரி என்ற இந்தி தொலைக்காட்சித் தொடரில் நடிப்பதன் மூலம் தனது தொழில் வாழ்க்கையைத் தொடங்கினார்.

ஜீ தொலைக்காட்சியின் கும்கும் பாக்யா (2014) தொடரில் தனுஷ்ரீ மேத்தாவாகவும்,  கலர்ஸ் தொலைக்காட்சியில் சந்திரகாந்தா (2017–18) தொடரில்  இளவரசி சந்திரகாந்தா சிங்  பாத்திரத்தில் நடித்ததற்காக இவர் பரவலாக அறியப்படுகிறார்.  மேலும் ஃபியர் ஃபேக்டர்: கத்ரான் கே கிலாடி (2010), நாச் பாலியே (2019), பிக் பாஸ் (2019–20) போன்ற உண்மை நிலை நிகழ்ச்சிகளில் பங்கேற்றுள்ளார்.

சிகரெட் கி தாரா (2012) படத்தின் மூலம் இந்தி திரைப்படத் துறையில் அறிமுகமானார். பின்னர் அவர் பேபி (2015),  நாம் ஷபானா (2017), ஹமாரி ஆதுரி கஹானி (2017) போன்ற படங்களில் தோன்றினார்.

ஆரம்ப கால வாழ்க்கை 
துலி ஒடிசாவில் பிறந்தவர் என்றாலும் இவர், உத்தரகண்ட் மாநிலத்தின் டெராடூனைச் சேர்ந்தவர். கல்லூரியில் படித்தபோது மிஸ் உத்திராஞ்சல் போட்டியில் வென்றார்.  இவரது தந்தை டாடா ஸ்டீலில் பணிபுரிகிறார், இவரது தாயார் ஒரு தன்னார்வ தொண்டு நிறுவனத்தில் பணிபுரிகிறார், இவருக்கு ஒரு தம்பி இருக்கிறார்.

தொழில் 
தெலுங்கு திரைப்படமான சத்தா (2004) படத்தில் சாய் கிரானுக்கு ஜோடியாக துலி  நடிகையாக அறிமுகமானார்.  பின்னர்  மும்பைக்குச் சென்ற இவர் கிஷோர் நமித் கபூர் நடிப்புப் பள்ளியில் பயின்றார். பின்னர் கோத்ரேஜ், ஃபியாமா டி வில்ஸ், ஏர்டெல், லெனோவா, அல்ட்ராடெக் சிமென்ட், டோமினோ பிஸ்ஸா, கார்பன் செல்பேசிகள் போன்ற வணிகப் பொருட்களுக்கு  விளம்பரம் செய்யும் ஒரு வடிவழகியாக பணியாற்றினார்.  

2008 ஆம் ஆண்டு, ஹோமம் படத்தில் அழகான பெண்ணான சத்யாவாக இவர் ஒரு துணை வேடத்தில் நடித்தார்,    அது ஜே. டி. சக்ரவர்த்தி எழுதி இயக்கிய ஒரு இந்திய பரபரப்பூட்டும் படமாகும்.  மேலும் அது 2006 ஆம் ஆண்டு வெளியான ஹாலிவுட் திரைப்படமான மார்ட்டின் ஸ்கோர்செசி இயக்கிய தி டிபார்ட்  படத்தினால் ஈரக்கபட்டு உருவாக்கப்பட்டது. 

டாஸ் (2009) படம் இவரது அடுத்த படமாகும். அதில் இவர் ஷெர்ரி என்ற பாத்திரத்தில் நடித்தார்,   மேலும்  ஜீ தொலைக்காட்சியின் அமானுஷ்ய தொடரான ஸ்ரீ (2008-2009) இல் பிந்தியா என்ற சிறிய பாத்திரத்தில் நடித்தார். பிறகு , பிறகு, துலி ஸ்டார் ஒன்னின் தொலைக்காட்சி தொடரான ரங் படால்தி ஒதானி (2010 -2011) இல் நடிதார். 

பிரசாந்த் நாராயணனுடன்   சிகரெட் கி தாரா (2012) படத்திலும் துலி  முன்னணி பாத்திரத்தில் நடித்தார், மேலும் அனிக் சிங்கலின் ஆங்கில குறும்படமான லெட்டல் கமிஷன் (2012) இல் நடாஷா என்ற கதாபாத்திரத்தில் நடித்தார்.  

கே. சிவசூர்யா இயக்கிய மாரிச்சா (2012) படத்தில் நடித்தார்.  கன்னடம் மற்றும் தமிழில் ஒரே நேரத்தில் தயாரிக்கப்பட்ட இப்படத்தில் துலிக்கு ஜோடியாக மிதுன் தேஜஸ்வி முக்கிய பாத்திரத்தில் நடித்தார். 

இந்தி பரபரப்பூட்டும்  3டி படமான வார்னிங் (2013) படத்தில் துலி குஞ்சன் தத்தா என்ற பாத்திரத்தில் நடித்தார்.    ஹேமந்த் ஹெக்டே இயக்கி, சுபாஷ் காய் தயாரித்த நிம்பே ஹூலி படத்தில் இவர் முக்கிய கதாபாத்திரத்தில் நடித்தார். இந்த படத்தில் துகி , கோமல் ஜா மற்றும் நிவேதிதா ஆகியோருடன் ஹெக்டே முக்கிய கதாபாத்திரத்தில் நடித்திருந்தார்.  2015 ஆம் ஆண்டு பேபி படத்தில் அஞ்சலி சிங் ராஜ்புத் ( அக்‌ஷய் குமாரின் மனைவி) வேடத்திலும் நடித்தார்.  ஜீ டிவியின் உண்மை நிலை நிகழ்ச்சியான ஐ கேன் டூ தட் நிகழ்ச்சியில் துலி பங்கேற்றார்.   இவர் தி பிளாக் பிரின்ஸ் (2017) படத்தில்  ஷபனா ஆஸ்மியின் (மகாராஜா துலீப் சிங்கின் தாய்) இளைம் வயது பாத்திரத்தில்  நடித்தார், இது சீக்கிய பேரரசின் கடைசி மன்னர் மகாராஜா துலீப்பின் வரலாறை அடிப்படையாகக் கொண்டது.

பின்னர் கலர்ஸ் தொலைக்காட்சித் தொடரான சந்திரகாந்தாவில் இளவரசி சந்திரகாந்தாவாக நடித்தார்.

திரைப்படவியல்

படம்

தொலைக்காட்சி

வலை

குறிப்புகள்

வெளி இணைப்புகள் 

 
 
இந்திய தொலைக்காட்சி நடிகைகள்
தெலுங்குத் திரைப்பட நடிகைகள்
ஒடிசா நபர்கள்
தமிழ்த் திரைப்பட நடிகைகள்
இந்தியத் திரைப்பட நடிகைகள்
கன்னடத் திரைப்பட நடிகைகள்
இந்தி தொலைக்காட்சி நடிகைகள்
இந்தி திரைப்பட நடிகைகள்
வாழும் நபர்கள்